แบงก์โน้ตส์
น้ำท่วมส่งผลกระทบแรงต่อเศรษฐกิจไทย จริงๆ ระหว่างอยู่ในวิกฤตเราจะมองไม่เห็น แต่เมื่อพ้นวิกฤตแล้ว
7 ธ.ค. 2554

เงินไหลออก
น้ำท่วมส่งผลกระทบแรงต่อเศรษฐกิจไทย จริงๆ ระหว่างอยู่ในวิกฤตเราจะมองไม่เห็น แต่เมื่อพ้นวิกฤตแล้ว ก็เริ่มมีการรวบรวมความเสียหายกัน
ไพบูลย์ นลินทรางกูร ประธานกรรมการ สภาธุรกิจตลาดทุนไทย บอกว่า น้ำท่วมทำให้เม็ดเงินลงทุนไหลออกจากประเทศติดลบ 400 ล้านเหรียญ
ขณะที่มีเม็ดเงินลงทุนไหลเข้าไปในอินโดนีเซีย 2,600 ล้านเหรียญสหรัฐ ฟิลิปปินส์ 800 ล้านเหรียญสหรัฐ
แต่ก็ยังดีที่มีประเทศอื่นเงินทุนไหลออกมากกว่าไทย เช่นเกาหลีใต้มีเม็ดเงินลงทุนไหลออกติดลบ 7,500 ล้านเหรียญสหรัฐ ไต้หวันติดลบ 9,500 ล้านเหรียญสหรัฐ
กูรูไพบูลย์ชี้ว่า นี่เป็นการสะท้อนว่าเม็ดเงินลงทุนไม่ได้ไหลเข้าประเทศในเอเชีย แต่จะเลือกเข้าลงทุนในประเทศที่มีโครงสร้างพื้นฐานดี 
เอ...ของเรารัฐบาลก็ยังว่าดีอยู่ แต่เงินออกไปได้ไง ฮ่า...ฮ่า...ฮ่า